Държавен вестник, бр. 99, 2014 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  99
та на пристанището или на пристанищния 
район незабавно уведомява Изпълнителна 
агенция „Морска администрация“ и офицера 
по сигурността на кораба.
Раздел II
Оценка на сигурността на пристанището
Чл. 67. (1) Оценката на сигурността на 
пристанището се изготвя от Изпълнителна 
агенция „Морска администрация“ съвместно 
с експерти в съответната област от Минис­
терството на вътрешните работи, а когато 
пристанището е определено за стратегически 
обект с акт на Министерския съвет – съв­
местно с експерти в съответната област на 
Държавна агенция „Национална сигурност“ 
или от призната организация по сигурността.
(2) За изготвяне на оценка за сигурността 
на пристанището пристанищните оператори 
подават заявление до Изпълнителна агенция 
„Морска администрация“ и заплащат такса 
по Тарифа № 5 за таксите, които се събират в 
системата на Министерството на транспорта, 
информационните технологии и съобщенията. 
(3) Когато оценката по ал. 1 е извършена 
от призната организация по сигурността, тя се 
одобрява от изпълнителния директор на Из­
пълнителна агенция „Морска администрация“.
(4) При промяна на статута на пристани­
щето се изисква изготвяне на нова оценка 
от компетентните органи по ал. 1, а при 
необходимост – и актуализиран/нов план за 
сигурност.
(5) Оценката за сигурност на пристанище­
то се преразглежда от съответния съвет за 
сигурност на пристанището:
1. поне веднъж на пет години – след първо­
началната оценка или след нейното последно 
преразглеждане или актуализация;
2. при настъпили промени, водещи до 
увеличаване на рисковете за сигурността, 
и при промени, свързани с пристанищната 
инфраструктура.
(6) Съветът за сигурност на пристанището 
извършва преразглеждането на оценката по 
сигурността:
1. по ал. 5, т. 1 – най-късно шест месеца 
преди изтичането на 5-годишния период от 
одобряването на последната оценка;
2. в 30-дневен срок от настъпилите промени 
по ал. 5, т. 2.
(7) За резултата от преразглеждането на 
оценката по ал. 6 съветът за сигурност съставя 
протокол с констатации и мотиви за необхо­
димостта от нейната актуализация. 
(8) Операторът на съответното пристани­
ще най-късно пет месеца преди изтичането 
на срока по ал. 5, т. 1 или в 30-дневен срок 
от настъпилите промени по ал. 5, т. 2, чрез 
съответната дирекция „Морска администра­
ция“, подава заявление за преразглеждане на 
оценката по сигурността на пристанището до 
Изпълнителна агенция „Морска администра­
ция“, към което прилага копие от протокола 
по ал. 7. Копие от заявлението се изпраща и 
на органа по сигурността на пристанищния 
район, в който се намира пристанището.
(9) След получаване на заявлението по ал. 8 
съответната дирекция „Морска администра­
ция“ извършва допълнителни проверки, ако 
е необходимо, и предприема едно от следните 
действия: 
1. извършване на нова оценка на приста­
нището и нейното одобряване при условията 
и по реда на този раздел, или,
2. изготвя писмено мотивирано становище, 
че не е необходима актуализация на оценката 
за сигурност и/или на плана за сигурност на 
пристанището. 
(10) Ако одобрената оценка по ал. 9, т. 1 
изисква извършване на промени или изготвяне 
на нов план за сигурност на пристанището, 
неговото изготвяне и одобряване се извършва 
при условията и по реда на раздел III.
(11) В случаите по ал. 9, т. 2 становището 
на съответната дирекция „Морска администра­
ция“ е основание за продължаване по реда 
на чл. 125 на валидността на удостоверени­
ето за съответствие на пристанището за нов 
5-годишен период. В този случай се прилага 
към оценката за сигурност на съответното 
пристанище копие от становището.
(12) Лицата, включени в извършването на 
оценката за сигурност на пристанището, трябва 
да притежават познания по отношение на:
1. актуалните заплахи за сигурността, 
различните им форми и тенденциите в тази 
област;
2. разпознаването и откриването на оръжия, 
опасни вещества и устройства;
3. разпознаването на недискриминационна 
основа на характеристиките и поведенческите 
модели на лица, които биха могли да пред­
ставляват заплаха за сигурността;
4. похватите, използвани за заобикаляне 
на мерките за сигурност;
5. методите, използвани за причиняване на 
инцидент, свързан със сигурността;
6. въздействието на експлозиви върху 
пристанището;
7. сигурността на пристанището;
8. обичаите на пристанището;
9. планирането на непредвидени ситуации, 
подготовката на ситуациите на тревога и 
мерките за противодействие;
10. физическите мерки за сигурност;
11. радио- и телекомуникационните сис­
теми, включително компютърните системи 
и мрежи;
12. транспортното и гражданското инже­
нерство;
13. корабните и пристанищните операции.
Чл. 68. (1) Оценката за сигурност на приста­
нището се извършва за всяко едно пристанище.